A Profiljavító bemutatása:

A Profiljavító ellenőrzi a számítógépre telepített ICC-profilok tartalmát. Ha valamelyik profil nem felel meg az ICC-profil specifikációjának, hibajelentés készül. Ugyan egyes hibák általános felhasználás során nem valószínű, hogy problémákat okoznának, érdemes megjavítani minden olyan profilt, amely nem felel meg az ICC-profil specifikációjának.

Az ICC-profil egy fontos összetevője a leírócímke, amely akár három különböző nevet is tartalmazhat a profilhoz. Ez lehetővé teszi a profilnév megjelenítését különböző nyelveken vagy különböző számítógépes rendszereken. Az alkalmazások általában az egyik elérhető nevet használják a profilok megjelenítésére egy listában vagy előugró menüben. Ha olyan profilok vannak telepítve rendszerében, amelyek nem jelennek meg a ColorSync vezérlőpanelén, akkor futtassa ezt a segédprogramot a javításukhoz.

A Profiljavító használata

Az ellenőrzési folyamat megkezdéséhez kattintson az „Ellenőrzés” gombra; a „Javítás” gombra kattintva ellenőrizheti és megjavíthatja az összes telepített profilt. Az „Ellenőrzés” gombra történő kattintáskor jelentés készül a telepített profilokkal kapcsolatos problémákról, de nem történik semmilyen változás. Ha a „Javítás” gombra kattint, jelentés készül a telepített profilokkal kapcsolatos problémákról, és kísérlet történik a problémák javítására.

Megjegyzés: Érdemes biztonsági mentést készíteni profiljairól, mielőtt elindítaná a „Javítás” funkciót.

Ha a folyamat megkezdése után le szeretné állítani az ellenőrzést vagy javítást, kattintson a „Leállítás” gombra.

Az ellenőrzés vagy javítás eredménye ebben az ablakban jelenik meg.